open-index/open-wikipedia-markdown huggingface dataset:
אברהם זאב ליפקיס

**אברהם זאב ליפקיס** (1877 – פברואר 1942) היה מחלוצי היישוב ומראשוני מתיישבי פתח תקווה. ליפקיס עסק בחקלאות והיה הראשון שהתקין משאבה מוטורית בירקון. הוא היה פעיל בוועדים רבים, ביניהם מועצת בית הכנסת הגדול, ועד הכורמים, הוועד החקלאי והוועד לחלוקת קרקעות כפר סבא. ליפקיס היה יושב ראש המועצה, חבר הוועד וראש ועד פתח תקווה למשך שנה. ליפקיס שימש גם כגזבר הכבוד של פתח תקווה.

## ביוגרפיה
ליפקיס נולד ב-1877 למשה ולשרה פרומה בעיר ביאליסטוק שבפולין. משפחתו הייתה עמידה ויציבה בחיים בפולין. ביוזמת הסבתא חנה, אמה של אמו של ליפקיס, המשפחה החליטה לקנות אדמות בפתח תקווה ולהתכונן לעלייה יחד עם הביאליסטוקאים.

ב-1883 עלתה המשפחה לארץ ישראל והתיישבה באדמות יהודיה יחד עם הביאליסטוקאים כדי לא להידבק בקדחת בפתח תקווה. המשפחה בנתה את ביתה ביהודיה והשתקעה במקום. ליפקיס למד תורה ממלמדים ולאחר מכן בישיבת הרב מרדכי גימפל יפה ביהודיה. כשגדל, החל ליפקיס לעבוד במשק הוריו והצטיין בכל ענפי החקלאות במשק.

מאוחר יותר, ליפקיס ומשפחתו עברו לפתח תקווה יחד עם שאר הקבוצה והשתקעו במושבה.

ליפקיס היה בין הראשונים במושבה פתח תקווה שנטעו כרמי שקדים, וגידוליו הצליחו מאוד. ליפקיס נטע גם פרדס ליד נחל הירקון, וכדי להשקות את הפרדס הקים משאבה. כך הפך ליפקיס לראשון שהקים משאבה מוטורית בירקון.

ליפקיס היה פעיל מאוד בעניינים ציבוריים ועזר לנזקקי המושבה בעיקר במתן בסתר. ליפקיס תרם גם למוסדות חסד רבים ולכן הונצח בבית אבות שנקרא על שמו. ליפקיס היה פעיל בוועדים רבים ביניהם מועצת בית הכנסת הגדול, ועד הכורמים, הוועד החקלאי והוועד לחלוקת קרקעות כפר סבא – בה היה מהנוטעים הראשונים.

ב-1902 נבחר לוועד המושבה ומאז היה פעיל עוד יותר בענייני ציבור. ליפקיס שימש שנים רבות כיושב ראש מועצת המושבה, וכגזבר הכבוד של המושבה. ליפקיס שימש גם כחותם על שטרות הכסף במושבה שהיה להן מעמד במושבה, ביפו ובסביבה לא פחות מהכסף העותמאני. ליפקיס שימש שנים גם כמוכתר המושבה וייצג אותה בעניינים רבים, לכן נאסר גם כמה פעמים בעקבות אי-הסדרת חובות.

ליפקיס ייצג את פתח תקווה בוועד התאחדות המושבות. ליפקיס שימש כיושב ראש ועד פתח תקווה במשך שנה(1900–1901).

במלחמת העולם הראשונה היה חבר ועד החיטה של פתח תקווה יחד עם ברוך גולומב ויעקב פנחסי. לאחר שהצבא הבריטי העביר את התושבים ליפו בשל קרבת המושבה לקרבות היה הוא אחד משלושה שהורשו להישאר כדי לטפל בגידולים.

בשנותיו האחרונות נאבק על קיום פרדסו והמשק שלו משום שנשללה ממנו הקצבה שקיבל מהממשל בימי מלחמת העולם הראשונה.

ליפקיס נפטר ערירי בפתח תקווה בי' באדר תש"ב (1942).

### חיים אישיים
ליפקיס היה אדם דתי והקפיד על קיום המצוות.

#### משפחה
בפתח תקווה נישא ליפקיס ללאה מגיד- חברה גם היא בקבוצת הביאליסטוקאים. הוריו של ליפקיס נפטרו בגיל צעיר ולכן הוא נאלץ לגדל את אחיו הקטנים. ליפקיס ואשתו לאה החליטו לאמץ יתומים ויתומות רבים.

## קישורים חיצוניים

## הערות שוליים

קטגוריה:ראשי ועד המושבה פתח תקווה
קטגוריה:אנשי העלייה הראשונה
קטגוריה:אישים הקבורים בבית הקברות סגולה
קטגוריה:ארץ-ישראלים שנולדו ב-1877
קטגוריה:ארץ-ישראלים שנפטרו ב-1942
בנט מלכיאור

הרב **בנט בנימין מלכיאור** (24 ביוני 1929 – 28 ביולי 2021) היה הרב הראשי של הקהילה היהודית בדנמרק בין השנים 1969–1996.

## ביוגרפיה
בנט מלכיאור נולד בעיר הגרמנית בּוֹיתֶן, הידועה כיום כביטום בפולין, להורים ממוצא יהודי-דני. אביו, מרכוס מלכיאור, כיהן באותה עת כרבה של העיר, ומאוחר יותר היה לרב הראשי של הקהילה היהודית בדנמרק. לבנט היו חמישה אחים, ביניהם הפוליטיקאי והעיתונאי הדני-ישראלי, ורנר דוד מלכיאור (1922–1987) והפוליטיקאי והשר-לשעבר בממשלת דנמרק, ארנה מלכיאור (1924–2016).

בשנת 1933 שבה המשפחה לדנמרק, אולם כאשר מלאו לבנט 14 שנים, נאלצה המשפחה להימלט בעקבות צו הגירוש נגד יהודי דנמרק באוקטובר 1943. תחילה נמלטה המשפחה לדרום דנמרק, שם שוכנה בחצרו של הבישוף. בשלב מאוחר יותר, בתום הפלגה בת 19 שעות בסירת דיג בים הבלטי, הגיעה המשפחה לשוודיה, שם המשיך בנט בלימודיו כפליט דני.

אחרי שחרור דנמרק במאי 1945, יכלה המשפחה לשוב לדנמרק ובנט מלכיאור למד שם בתיכון. אולם ב-1948 הוא התנדב לשרת בצה"ל והשתתף במלחמת העצמאות.

בשנים 1949–1958 שימש מלכיאור כמורה בבית הספר היהודי בקופנהגן. ב-1963 הוא עמד בהצלחה במבחן לרבנות ב-Jew's College בלונדון (כיום בית הספר ללימודי יהדות של לונדון), ונתמנה לרב הראשי של קהילת קופנהגן. לאחר פטירת אביו ב-1969, נתמנה בנט מלכיאור למחליפו כרב הראשי של יהדות דנמרק. הוא החזיק במשרה זו עד צאתו לגמלאות בשנת 1996.

כרבה הראשי של יהדות דנמרק נודע בנט מלכיאור במעורבותו המקומית והבינלאומית בנושאים הנוגעים לפליטים ולנפגעי רדיפות, והוא הגן בין השאר על זכויותיהם של מוסלמים בדנמרק.

מלכיאור היה מהחברים המיסדים במשלחת הדנית לוועדת הלסינקי לזכויות האדם (1985), היה חבר בוועדת הסיוע הדנית לפליטים (1996–2007) ושימש כיו"ר הפורום היהודי-נוצרי-מוסלמי (2002–2004).

## משפחתו
בנט מלכיאור נישא ב-1951 לליליאן וייסדורף, ולזוג נולדו ארבעה בנים: מיכאל (שר וחבר הכנסת לשעבר) (1954), ג'ון (1956), אלן (1962) וקים (1966).

## אותות כבוד
לבנט מלכיאור הוענק תואר אבירות מלכותי דני מדרגה ראשונה. הוא קיבל גם אות הוקרה על השתתפותו במלחמת העצמאות של ישראל, צלב השירות של גרמניה המערבית, ואות הוקרה מטעם הארגון הארצי של ידידי הפליטים בדנמרק. ב-1999 הוא מונה לנשיא הכבוד של ארגון בני ברית באירופה לכל ימי חייו.

## כתביו
מלכיאור תרגם שורה של יצירות לדנית, בין השאר את חמשת חומשי התורה. הוא גם חיבר כמה ספרים, ובהם אוטוביוגרפיה בשם Så vælg da livet ("ובחרת בחיים").

## קישורים חיצוניים

## הערות שוליים

קטגוריה:רבנים דנים
קטגוריה:רבנים ראשיים
קטגוריה:קופנהגן: אישים
קטגוריה:דנים שנולדו ב-1929
קטגוריה:דנים שנפטרו ב-2021
איתן דהן

**איתן דהן** (נולד בשנת 1970) הוא קצין בדרגת תת-אלוף במילואים, המשמש כמנהל החטיבה לביקורת מערכת הביטחון במשרד מבקר המדינה. בעבר כיהן כמבקר מערכת הביטחון וחבר המטה הכללי של צה"ל. שימש כממלא מקום נציב קבילות חיילים, מפקד בית הספר להנדסה צבאית וראש מחלקת אימונים של זרוע היבשה.

## ביוגרפיה
דהן התגייס לצה"ל ושובץ בחיל ההנדסה הקרבית. עבר הכשרה כלוחם-פלס וכמפקד כיתה והשלים קורס קצינים. שימש במגוון תפקידי פיקוד ומטה בחיל, ובהם, מפקד גדוד 601 ומפקד בית הספר להנדסה צבאית. בהמשך שירת כראש מחלקת אימונים של זרוע היבשה.

בשנת 2016 מונה לסגן מבקר מערכת הביטחון. במאי 2018 מונה למבקר מערכת הביטחון. בין ינואר 2019 לפברואר 2021 שימש כממלא מקום נציב קבילות חיילים. ביוני 2022 סיים את תפקידו כמבקר מערכת הביטחון ומונה למנהל החטיבה לביקורת על מערכת הביטחון במבקר המדינה.

דהן בעל תואר שני במנהל עסקים ובוגר הקולג' המלכותי ללימודי ביטחון RCDS.

## קישורים חיצוניים

* 

**מכתביו:**
* 

## הערות שוליים

קטגוריה:מבקרי מערכת הביטחון
קטגוריה:מפקדי בית הספר להנדסה קרבית
קטגוריה:מפקדי גדוד 601
קטגוריה:תתי-אלופים בצה"ל
קטגוריה:עובדי משרד מבקר המדינה
קטגוריה:ישראלים בוגרי הקולג' המלכותי ללימודי ביטחון
קטגוריה:ישראלים שנולדו ב-1970
יחסי מקסיקו – קוסטה ריקה

**יחסי מקסיקו–קוסטה ריקה** הם היחסים הדיפלומטיים שבין **[[מקסיקו|המדינות המקסיקניות המאוחדות]]** לבין **[[קוסטה ריקה|רפובליקת קוסטה ריקה]].** היחסים בין שתי המדינות החלו במאה ה-19.

## היסטוריה
מקסיקו וקוסטה ריקה הן שתי מדינות אמריקאיות לטיניות שחלקו היסטוריה משותפת בכך ששתי המדינות היו מושבות על ידי האימפריה הספרדית. במהלך הקולוניזציה הספרדית, קוסטה ריקה הייתה תחת תחום שיפוטה של מלכות המשנה של ספרד החדשה שמרכזה שכן במקסיקו סיטי.

בשנת 1821 מקסיקו זכתה בעצמאות מספרד וקוסטה ריקה והפכה לחלק מהאימפריה המקסיקנית הראשונה. בשנת 1823 האימפריה קרסה, וקוסטה ריקה, אל סלוודור, גואטמלה, הונדורס וניקרגואה הקימו את הפרובינציות המאוחדות של מרכז אמריקה. בשנת 1838 המדינה התפרקה וקוסטה ריקה הפכה לאומה עצמאית. באותה שנה, קוסטה ריקה ומקסיקו הקימו יחסים דיפלומטיים.

במרץ 1948, התרחשה מלחמת אזרחים בקוסטה ריקה. במהלך המלחמה נפגשו שגרירי צ'ילה, מקסיקו, פנמה וארצות הברית בשגרירות מקסיקו בסן חוסה והסכימו לתווך בין שני הצדדים על מנת להביא לסיום הלחימה.המלחמה הסתיימה באפריל 1948.

במהלך המלחמות שהתרחשו מאז באל סלבדור, בגואטמלה ובניקרגואה, קוסטה ריקה ומקסיקו פעלו יחד על מנת להביא שלום בין המדינות. מקסיקו, ביחד עם מדינות נוספות, יצרה את קבוצת קונטדורה שעזרה ליצור את המסגרת להסכם אסקיפולס  בהנהגת נשיא קוסטה ריקה, אוסקר אריאס, שסיים את המלחמות באזור מרכז אמריקה.

## סחורה
בשנת 1995 קוסטה ריקה ומקסיקו חתמו על הסכם סחר חופשי. בשנת 2017 הסחר הדו-כיווני בין שתי המדינות הסתכם ב-1.3 מיליארד דולר. היצוא העיקרי של מקסיקו לקוסטה ריקה כולל טלוויזיות, כלי רכב ואבוקדו, בעוד שהייצוא העיקרי של קוסטה ריקה אל מקסיקו כולל מעבדי מחשב ושמן דקלים.

בשנת 2013 ההשקעות המקסיקניות לקוסטה ריקה הסתכמו ב-1.5 מיליארד דולר. במקביל, השקעות קוסטה ריקה במקסיקו הסתכמו ב-173 מיליון דולר. מקסיקו היא שותפת הסחר השלישית בגדולה בעולם של קוסטה ריקה.

## ייצוג
* לקוסטה ריקה יש שגרירות במקסיקו סיטי וקונסוליה כללית בגוודלחרה.
* למקסיקו יש שגרירות בסן חוסה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
חנה קובלסקה

**חנה קובלסקה** (בפולנית: **Chana Kowalska**;1907 – 1941/3) הייתה אמנית יהודיה-פולנית שנרצחה בשואה.

## קורות חיים
ממוזער|360x360 פיקסלים|"שטעטל", 1934
קובלסקה הייתה בתו של רבי יהודה ליב קובלסקי, שבביתו כתב הסופר שלום אש את יצירותיו הראשונות. בשנת 1922 למדה אמנות בברלין, ולאחר מכן עברה לפריז. 
ביצירותיה הרבתה לתאר את החיים בעיירה היהודית (השטעטל), בצבעים עזים ומלאי חיים.
ככל הנראה נשלחה בשנת 1942 לאושוויץ, ונרצחה שם בשנת 1943.

## קישורים חיצוניים

קטגוריה:ציירות יהודיות פולניות
קטגוריה:יהודים בשואה: פולין
קטגוריה:אסירים במחנה הריכוז אושוויץ
קטגוריה:אמנים יהודים פולנים
קטגוריה:משפחת קובלסקי
קטגוריה:ציירים שנספו במחנה ההשמדה אושוויץ
קטגוריה:ילידות 1899
קטגוריה:פולנים שנולדו ב-1899
קטגוריה:פולניות שנפטרו ב-1942
קטגוריה:פולנים שנפטרו ב-1942
יחסי לוב–תימן

**יחסי לוב–תימן** הם היחסים הדיפלומטיים שבין **[[לוב]]** לבין **[[תימן|הרפובליקה התימנית]]**. היחסים הדיפלומטיים בין המדינות כוננו בשנות השבעים. עם זאת, בשל סכסוכים מדיניים רבים, לוב נחשבת כמדינת אויב בתימן.

## היסטוריה
בשנות השבעים, התרחש הסכסוך בין הרפובליקה הערבית התימנית (צפון תימן) לבין הרפובליקה העממית הדמוקרטית של תימן (דרום תימן). במהלך העימות, תמכה לוב בדרום תימן. על פי דיווחים בתקשורת, לוב מסרה 12 מיליון מוקשים למורדים בצפון תימן. ב-1979 התנגדה ג'מאהירייה הלובית לנשיא הרפובליקה הערבית התימנית, עלי עבדאללה סאלח.

לאחר איחוד תימן למדינה אחת, נבחר עבדאללה סאלח לנשיא. היחסים בין תימן ללוב היו מתוחים מאוד. נשיא תימן האשים את לוב בתמיכה בטרוריסטים והרג עשרות אלפי אזרחים. כתוצאה מהפיצוץ של מוקשים לוביים מתו 50 אלף תימנים, 96% מהם היו ילדים.

בשנת 2007, הגיש עורך דין תימני תביעה נגד מנהיג לוב, מועמר קדאפי, וציין כי הוא האחראי להחלטת על אספקת מכרות אנטי-תימניים לתימן הדרומית בשנות השבעים והשמונים. עורך הדין הגיש תובענה ייצוגית בשם 180 משפחות מהמתים.

## הערות שוליים

קטגוריה:ערכים ללא קטגוריות פיזיות - יחסי חוץ
סקודה 100

**סקודה 100** (בצ'כית: **Škoda 100**) היא מכונית משפחתית מתוצרת יצרנית הרכב הצ'כית **[[סקודה]]** אשר יוצרה בין השנים 1969–1977.

דגם "סקודה 110" יוצר בין השנים 1969 - 1977.

סך הכול יוצרו 1,087,708 יחידות.

בנוסף לדגם המשפחתי, בין השנים 1970–1980 יוצר דגם ה-"Škoda 110 R Coupé", " בתצורת 2 דלתות.
## דגמי "סקודה 100/110

* "Škoda 100" (יוצרה בין השנים 1969-1977, יוצרו 602,020 יחידות)
* "Škoda 100 L" (יוצרה בין השנים 1969-1977, יוצרו 217,767 יחידות)
* "Škoda 110 L" (יוצרה בין השנים 1969-1976, יוצרו 219,864 יחידות)
* "Škoda 110 LS" (יוצרה בין השנים 1971-1976, יוצרו 40,057יחידות)
* "Škoda 110 R" (יוצרה בין השנים 1970-1980, יוצרו 56,902 יחידות)
* Škoda 120 S" (120 S/120 S Rallye)" (יוצרה בין השנים 1971-1974, יוצרו 100 יחידות)
* "Škoda 130 RS" (יוצרה בין השנים 1977-1982, יוצרו 65 יחידות)
## תצורות "סקודה 100/110"
* 4 דלתות (סקודה 100, סקודה 110)
* 2 דלתות - קופה (Škoda 110 R Coupé)

## "סקודה 100"
,
* תאוצה בין 0-100 קמ"ש היא 24.0 שניות (דגם מנוע 988 סמ"ק)
* תאוצה בין 0-100 קמ"ש היא 14.6 שניות (דגם 110 L Rally A2, שנת 1971)
* מנוע אחורי
* צמיגים: 155 SR14
* קוטר סיבוב: 5.1 מטר

## סקודה "110R" (קופה)

* 2 דלתות - קופה
* מספר מושבים: 4 (2+2)
* מנוע אחורי
* יוצרו דלתות רחבות כדי להקל על הכניסה לשורה האחורית של המושבים
* תאוצה בין 0-100 קמ"ש היא 18.5 שנית (דגם מנוע 1,107 סמ"ק שנת 1969)
* תאוצה בין 0-100 קמ"ש היא 20.0 שנית (דגם מנוע 1,107 סמ"ק שנת 1971)
* קוטר סיבוב: 5.1 מטר
* 300 יחידות יוצאו ל-פינלנד

## תמונות "סקודה 100/110/120"

קובץ:19870300-skoda-100-bw-011.jpg | "סקודה 100"
קובץ:Škoda 100L during „XXX lat motoryzacji PRL” exhibition at Bonarka City Center in Kraków.JPG |"סקודה 100"
קובץ:Škoda-120L+100L Jilemnice-0736.jpg |"סקודה 100"
קובץ:Greenways Prague-Vienna (14473970162).jpg |"סקודה 100"
קובץ:Škoda 100L modrá 2.JPG |"סקודה 100"
קובץ:Gdansk Skoda 100L 3.jpg |"סקודה 100"
קובץ:2016 Rally Bohemia - Nedbal-Nedbal.jpg |"סקודה 120" (120 S Rallye)
קובץ:Gdansk Skoda 100L 2.jpg |"סקודה 100"
קובץ:Gdansk Skoda 100L 1.jpg |"סקודה 100"
קובץ:Skoda 100L-2.jpg |"סקודה 100"
קובץ:Skoda-110LS.jpg | "סקודה 110" דגם "LS"


## תמונות "סקודה 110 R" קופה

קובץ:Saxony Classic Rallye 2010 - Skoda 110 R 1971 (aka).jpg| סקודה 110R קופה, שנת 1971
קובץ:Škoda110RMladáBoleslav.jpg | סקודה 110R קופה
קובץ:Green Škoda 110 R 2.jpg | סקודה 110R קופה
קובץ:Skoda S110R Coupe (7889235410).jpg | סקודה 110R קופה
קובץ:Skoda110R (2).JPG | סקודה 110R קופה - מבט לתוך הרכב
קובץ:Skoda S110 R Rallye Gen1 718K 1970-1976 sideleft 2010-03-13 A.jpg| סקודה 110R קופה


## ראו גם
* סקודה
* סקודה 1000 MB
* סקודה אוקטביה
## לקריאה נוספת
* "סקודה 100" - תמונות

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1969
קטגוריה:כלי רכב המיוצרים בצ'כיה
קטגוריה:מכוניות משפחתיות
קטגוריה:מכוניות סטיישן
קטגוריה:מכוניות מנוע אחורי
100
אלאונור ד'אסמיר ד'אולברוז

**אלאונור ד'אסמיר ד'אולברוז** (בצרפתית: **Éléonore Desmier d'Olbreuse**; 3 בינואר 1639 - 5 בפברואר 1722), הייתה בת אצולה ממוצא צרפתי, שנודעה בעיקר בהיותה סבתו של ג'ורג' השני, מלך בריטניה.

## ביוגרפיה
סופיה דורותיאה נולדה ב-3 בינואר 1639 בדה-סוור, לאלכסנדר השני ד'אסמיר, אדון ד'אולברוז ולז'אקוט פוסאר דה וונדרי. אלאונור שירתה בפריז כבת לוויה של מארי דה לה טור ד'אוברן, דוכסית טואר, ובשנת 1664 היא נפגשה עם גאורג וילהלם, דוכס בראונשווייג-לינבורג שהתאהב בה מיד. בעקבות החלטתו של גאורג וילהלם להתחתן עם אלאונור בנישואים מורגנטיים, ויתר גאורג וילהלם על רוב נחלותיו, ואחיו יוהאן פרידריך, דוכס בראונשווייג-לינבורג עלה לשלטון במקומו.

בשנת 1682 התחתנה בתו של גאורג וילהלם סופיה דורותיאה עם אחיינו גאורג לודוויג, וכך הצליח גאורג לודוויג לאחד את כל חלקי הדוכסות. אמו של גאורג לודוויג התנגדה בהתחלה לשידוך משום שאמה של הכלה הייתה פילגש מהאצולה הנמוכה, אולם היא התרככה לבסוף כאשר הבינה את התועלת שהנישואים יביאו למשפחה. בשנת 1705 מת בעלה גאורג וילהלם, וחתנה גאורג לודוויג, הנסיך הבוחר מהנובר איחד את כל נחלות בית הנובר. בשנת 1714 הפך חתנה למלך בריטניה, וב-5 בפברואר 1722 מתה אלאונור בצלה.

## אילן יוחסין

## קישורים חיצוניים

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:אצולה גרמנית
קטגוריה:פילגשות מלכותיות
קטגוריה:ילידי 1639
קטגוריה:נפטרים ב-1722
רק אתה (שיר של נועה קירל)

"**רק אתה**" הוא סינגל של הזמרת הישראלית נועה קירל. השיר יצא לאור ב-18 באפריל 2016, כסינגל שלא מתוך אלבום. השיר יצא בחסותו של רוברטו מיוזיק.

כמה שבועות לאחר שיצא, נכנס השיר אל המקום ה-2 במצעד ה-TV של מדיה פורסט.

## רקע כתיבה
השיר נכתב והולחן על ידי אלון דה לוקו, והופק על ידי טל צחייק. על פי מאקו נאמר כי השיר הוא שיר בסגנון הדאנסהול, והם אף השוו אותו לסגנון אשר אפיין את אלבומה השמיני Anti, של הזמרת הברבדית ריהאנה.

האתר פרוגי סקר את השיר ואמר עליו כי: "השיר טוב, הוא מקפיץ וממכר אותנו אל מילותיו ולחנו וקירל הצעירה מבצעת אותו בצורה מעולה ויוצאת דופן כמו שרק היא יכולה. קירל כבר הוכיחה עצמה כזמרת טובה מצליחה לעשות זאת שוב גם בסינגל הזה. השיר הוא טוב ואין שום ספק שיצליח לא פחות מהסינגלים האחרונים של קירל."

## וידאו קליפ
הקליפ הנלווה שיצא לשיר מתחיל כאשר ניתן לראות את קירל, כששיערה קלוע בצמות. לאחר מכן ניתן לראות כי הקליפ צולם בג'ונגל, ולאורכו ניתן לראות רקדנים אשר רוקדים מסביב לקירל, ואותה שרה את השיר.

נכון לינואר 2020, מונה הצפיות של הקליפ עמד על כ-4.2 מיליון צפיות, אם כי נמחק ללא סיבה מפורטת.

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירי אהבה בעברית
לודוויג רודולף, דוכס בראונשווייג-לינבורג

**לודוויג רודולף, דוכס בראונשווייג-לינבורג** (בגרמנית: **Ludwig Rudolf von Braunschweig-Wolfenbüttel**; 22 ביולי 1671 - 1 במרץ 1735), היה דוכס בראונשווייג-וולפנביטל בין השנים 1731–1735, וסבה של מריה תרזה.

## ביוגרפיה
לודוויג רודולף נולד בוולפנביטל ב-22 ביולי 1671 לאנטון אולריך, דוכס בראונשווייג-וולפנביטל וליוליאנה משלזוויג-הולשטיין-זונדרבורג-נורדבורג, בתם של פרידריך, דוכס שלזוויג-הולשטיין-זונדרבורג-נורדבורג ואלאונורה מאנהלט-צרבסט. הוא הפך לגנרל בצבא הקיסרי בשנת 1690,  אולם מיד נפל בשבי בקרב פלורוס על ידי כוחות לואי הארבעה עשר, מלך צרפת. לאחר ששוחרר באותה שנה, אביו נתן לו את **רוזנות בלנקנבורג** כמתנה, בהסכמת בנו הבכור אוגוסט וילהלם, דוכס בראונשווייג-לינבורג, תוך הפרת עקרון קדימות הבכור שנקבע על ידי היינריך החמישי, דוכס בראונשווייג-לינבורג.

בשנת 1707 התחתנה בתו אליזבת כריסטינה מבראונשווייג-וולפנביטל עם קרל, ארכידוכס אוסטריה והטוען לכתר ספרד, ובתמורה אחיו הבכור יוזף הראשון, קיסר האימפריה הרומית הקדושה העניק לו את התואר נסיך. מעמדו של לודוויג רודולף כנסיך קיסרי היה מוגבל, שכן הצבעתו בדיאטה הקיסרית לא הייתה תורשתית, ובהתאם לנסיך הבוחר מהנובר.

בשנת 1731 מת אחיו אוגוסט וילהלם, דוכס בראונשווייג-לינבורג ללא ילדים, ולודוויג רודולף ירש אף את נסיכות בראונשווייג-וולפנביטל. הוא העביר את מקום מגוריו לוולפנביטל, ובשנים המעטות של שלטונו הצליח לודוויג רודולף להחזיר את הכספים, אחרי שאוגוסט ויליאם כמעט הרס את המדינה. ב-1 במרץ 1735 מת לודוויג רודולף ללא בנים, ובשל כך ירש אותו חתנו - אחיינו פרדיננד אלברכט השני, דוכס בראונשווייג-וולפנביטל.

## משפחתו
ב-22 באפריל 1690 התחתן לודוויג רודולף עם כריסטינה לואיזה, נסיכת אטינגן-אטינגן, בתם של אלברכט ארנסט הראשון, נסיך אטינגן-אטינגן וכריסטינה פרדריקה מווירטמברג, ממנה נולדו לו 4 בנות:
* אליזבת כריסטינה מבראונשווייג-וולפנביטל (1691–1750), התחתנה עם קרל השישי, קיסר האימפריה הרומית הקדושה
* שרלוטה אוגוסטה מבראונשווייג-וולפנביטל (1692)
* שרלוטה כריסטינה מבראונשווייג-וולפנביטל (1694–1715), התחתנה עם אלכסיי פטרוביץ', הצארביץ' של רוסיה
* אנטוניטה, נסיכת בראונשווייג-לינבורג (1696–1762), התחתנה עם פרדיננד אלברכט השני, דוכס בראונשווייג-וולפנביטל

## אילן יוחסין

## קישורים חיצוניים

* 

קטגוריה:דוכסי בראונשווייג-לינבורג
קטגוריה:בית ולף
קטגוריה:ילידי 1671
קטגוריה:נפטרים ב-1735
אלה איסטין

**אלה איסטין** (באנגלית: **Ella Eastin**; נולדה ב-28 במרץ 1997) היא שחיינית אמריקאית, היא סגנית אלופת העולם בבריכת 25 מטר (וינדזור 2016), במשחים ל-200 מטר מעורב אישי ול-400 מטר מעורב אישי. היא שיאנית העולם (2018) במשחים ל-200 יארד פרפר, 200 יארד מעורב אישי ו-400 יארד מעורב אישי.

## ביוגרפיה
איסטין נולדה וגדלה באירוויין, קליפורניה. היא לומדת ושוחה באוניברסיטת סטנפורד בהדרכתו של גרג מיהן.

### 2016
במבחנים האמריקאים לאולימפיאדת ריו דה ז'ניירו (2016) שנערכו באומהה, נברסקה בסוף יוני ובתחילת יולי 2016 סיימה איסטין במקום חמישי במשחה ל-200 מטר מעורב אישי בתוצאה של 2:11.49 דקות, במקום תשיעי במשחה ל-400 מטר מעורב אישי בתוצאה של 4:42.08 דקות ולא הצליחה להיכלל במשלחת האמריקאית לאולימפיאדה.

#### שיאנית עולם (בריכת 25 מטר)
באליפות העולם (בריכת 25 מטר) שנערכה בוינדזור, אונטריו, קנדה בדצמבר 2016 היא זכתה ב-2 מדליות כסף, במשחה ל-200 מטר מעורב אישי 2:05.02 דקות, אחרי קטינקה הוסו מהונגריה (2:02.90 דקות) ולפני בת ארצה מדיסין קוקס (2:05.93 דקות) ובמשחה ל-400 מטר מעורב אישי בתוצאה של 4:27.74 דקות, אחרי קטינקה הוסו (4:21.67 דקות) ולפני מדיסין קוקס (4:27.78 דקות). נוסף לכך, היא סיימה במקום רביעי במשחה ל-200 מטר פרפר בתוצאה של 2:05.66 דקות ובמקום שמיני במשחה ל-100 מטר מעורב אישי בתוצאה של 59.97 שניות.

### 2017
באליפות ארצות הברית בשחייה שנערכה באינדיאנפוליס, אינדיאנה בסוף יוני 2017, תחרות ששימשה גם כמבחנים לאליפות העולם זכתה איסטין במדליית ארד במשחה ל-200 מטר מעורב אישי בתוצאה של 2:10.89 דקות. נוסף לכך, היא סיימה במקום רביעי במשחה ל-200 מטר פרפר בתוצאה של 2:09.24 דקות ופסלה במשחה ל-400 מטר מעורב אישי, בשלב המוקדמות היא סיימה במקום שלישי בתוצאה של 4:40.56 דקות ובכך לא הצליחה להיכלל במשלחת האמריקאית לאליפות העולם.

### 2018
בתחרות שנערכה בפדרל ויי שבוושינגטון ב-24 בפברואר 2018 קבעה איסטין במשחה ל-200 יארד פרפר שיא עולם חדש של 1:49.51 דקות. שלושה שבועות לאחר מכן, באליפות המכללות שנערכה בקולומבוס, אוהיו באמצע מרץ היא זכתה בשתי מדליות זהב, במשחה ל-200 מעורב אישי בשיא עולם חדש של 1:50.67 דקות ובמשחה ל-400 יארד מעורב אישי בשיא עולם חדש נוסף של 3:54.60 דקות קייטי לדקי (3:58.29 דקות).

## שיאים אישיים
### בריכה אולימפית
* 200 מטר פרפר: 2:09.24 דקות (2017)
* 200 מטר מעורב אישי: 2:10.89 דקות (2017)
* 400 מטר מעורב אישי: 4:40.56 דקות (2017)

### בריכת 25 יארד
* 200 יארד פרפר: 1:49.51 דקות (2018), **שיא עולם**
* 200 יארד מעורב אישי: 1:50.67 דקות (2018), שיא עולם בעבר
* 400 יארד מעורב אישי: 3:54.60 דקות (2018), **שיא עולם**

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:שחייניות פרפר
קטגוריה:שחייניות מעורב אישי
קטגוריה:שיאניות עולם אמריקאיות: שחייה
קטגוריה:בוגרות אוניברסיטת סטנפורד
קטגוריה:בוגרי אוניברסיטת סטנפורד
קטגוריה:קליפורניה: שחיינים
קטגוריה:אמריקאיות שנולדו ב-1997
קטגוריה:אמריקאים שנולדו ב-1997
יחסי דנמרק – ניו זילנד

**יחסי דנמרק-ניו זילנד** הם היחסים הדיפלומטיים שבין **[[דנמרק]]** לבין **[[ניו זילנד]]**. דנמרק מיוצגת בניו זילנד באמצעות שגרירותה בקנברה וקונסוליות כבוד באוקלנד בעוד שניו זילנד מיוצגת בדנמרק דרך שגרירותה בהאג וקונסוליה מכובדת בקופנהגן.

ממשלת ניו זילנד מתארת את היחסים בין שתי המדינות כיחסים טובים. שתי המדינות הן חברות מלאות בארגון של שיתוף הפעולה הכלכלי.

## היסטוריה
באמצע המאה ה-19, חיה קהילה דנית קטנה בניו זילנד, צאצאיה של קבוצה זו נשארו בניו זילנד על מנת להקים יישובים כגון דנבירקה ונורסווד. ראש ממשלת דנמרק לשעבר, כומר דתי בכיר בדנמרק, ראש הממשלה הדני והבישוף דיטלב גוטרהד מונרד, התיישבו ליד פלמרסטון בצפון בשנות ה-60 של המאה ה-19, והקימו את מפעל החלב הראשון באזור. מונרד חזר לדנמרק לאחר שהות של שלוש שנים באזור, אך בני משפחתו נשארו בניו זילנד. הוא הותיר אחריו את אוסף האמנות שלו, שכיום נמצא במוזאון טא פפה טונגאריווה בניו זילנד.

ב-1946 חתמו שתי המדינות על הסכם החלפת שטרות ורכוש שנערך במלחמת העולם השנייה. בשנת 2016, קראן פולאר מונה על ידי מרגרטה השנייה, מלכת דנמרק כקונסול כללי של דנמרק לניו זילנד.

## סחורה
דנמרק וניו זילנד היו המתחרים העיקריים בשוק מוצרי המזון הבריטי מאז תחילת המאה ה-20. הרצון של דנמרק לגישה לשוק החלב בבריטניה השפיע על המשא ומתן על הצטרפותה של בריטניה לקהילה הכלכלית האירופית בשנות השבעים, ובכך השפיע בצורה משמעותית על כלכלת ניו זילנד בשנים שלאחר מכן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יש בי אהבה (שיר של נועה קירל)

"**יש בי אהבה**" הוא סינגל של הזמרת הישראלית נועה קירל. השיר יצא לאור ב-28 בנובמבר 2015, כסינגל שלא מתוך אלבום. השיר יצא בחסותו של רוברטו מיוזיק.

השיר היה לראשון של קירל להיכנס לפלייליסט של גלגלצ ובכך היווה פריצת דרך בקריירה שלה.

השיר הגיע למקום השישי במצעד ה-TV של מדיה פורסט, ולמקום השמיני במצעד של גלגלצ.

## רקע כתיבה
השיר נכתב והולחן על ידי דולב רם ופן חזות, והופק על ידי עומרי סגל. השיר הוא שיר בסגנון ההיפ הופ, המכיל בתוכו גם את ז'אנר הרית'ם אנד בלוז, ומילותיו מדברות על אהבה, השוררת בנועה קירל עצמה.

חודש לאחר צאתו של השיר, ביצעה קירל גרסת לייב לשיר הזה ולשיר "חצי משוגע", ובנוסף לכך, שניהם אף הצליחו להיכנס לפלייליסט של גלגלצ.

## וידאו קליפ
הווידאו קליפ הנלווה שיצא לשיר, צולם על ידי ינון סלוצקי ובוים על ידי טליה ענבר. בתחילת הקליפ, ניתן לראות את קירל כשהיא מופיעה לבדה בחדר מעומעם בצבע סגול וכחול, אשר על הקיר בו רשום שמה המלא.

נכון למרץ 2023, מונה הצפיות של הקליפ עומד על כ-11.6 מיליון צפיות.

## הופעות חיות
במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ. קירל הופיעה עם השיר בטקס פרסי האקדמיה לטלוויזיה לשנת 2017. במסגרת מופע פריסטייל פסטיגל, ביצעה קירל את השיר בגרסת הרמיקס יחד עם עדן מאירי. בדצמבר 2020 הופיעה קירל עם השיר בתוכנית מחר שבת ברשת 13, וביצעה אותו ללא פלייבק.

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי עומרי 69 סגל
קטגוריה:שירים על בדידות
קטגוריה:שירים על בכי
קטגוריה:שירי היפ הופ בעברית
תן לי סימן

"**תן לי סימן**" הוא סינגל של הזמרת הישראלית נועה קירל. השיר יצא לאור ב-1 בדצמבר 2016, כסינגל שלא מתוך אלבום. השיר יצא בחסותו של רוברטו מיוזיק.

השיר הגיע למקום הראשון במצעד ה-TV של מדיה פורסט, והשלישי במצעד של רשת ג'. השיר אף נכנס למצעד של גלגלצ, והגיע בשיאו למקום החמישי.

## רקע כתיבה
השיר נכתב, הולחן והופק על ידי דולב רם ופן חזות. השיר הוא שיר פופ, המשלב בתוכו גם את סגנון ה-EDM, בדומה לשיר "חצי משוגע".

אתר המוזיקה הישראלי "חרסונסקי מיוזיק", סקר את השיר ואמר עליו כי: "לפי השיר הזה, יכול להיות שהיא נערת הפופ הכי חמה נכון לעכשיו, אבל היא לא תיכנס להיכל התהילה של הפופ המקומי. אני לא נסחף, כי היוצרים שכתבו לה את השיר הם יותר יצרנים לפי דרישה מאשר יוצרים מתוך אינטגריטי, לבטח כשמדובר בנערה בת 15."

## וידאו קליפ
הווידאו קליפ הנלווה שיא לשיר צולם על ידי גיא סחף ובוים על ידי גל אל-עד וסתיו מרון מורג. הקליפ צולם בשחור-לבן, והוא הראשון של קירל אשר צולם בסגנון הזה. תחילת, ניתן לראות את קילר בבית חשוך, כשרקדנים רבים סביבה ולבסוף, את קירל מכה אותם בעזרת כוח המחשבה שלה.

נכון לינואר 2020, מונה הצפיות של הקליפ עומד על כ-3 מיליון צפיות.

## הופעות חיות
במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על כאב לב
יבגני פוסטני

**יבגני פוסטני** (נולד ב-3 ביולי 1983, נובוסיבירסק, ברית המועצות) הוא שחמטאי ישראלי בדרגת רב-אמן, סגן אלוף ישראל בשחמט ואלוף ישראל בשחמט בזק לשנת 2018.

## ביוגרפיה
יבגני פוסטני נולד בנובוסיבירסק שבברית המועצות. הוא התחיל לשחק שחמט בגיל חמש בהדרכת אביו. בשנת 1995 הוא היה אלוף רוסיה לגילו. בשנת 1999 הוא זכה במקום השני באליפות אירופה (עד גיל 18) ובמקום השלישי באליפות העולם (עד גיל 18).

בשנת 2001 הוא זכה באליפות ישראל הפתוחה.

הוא זכה במספר תחרויות: בודפשט 2002-2003, מץ 2006, ועוד.

פוסטני השתתף בגביע העולם בשחמט בשנים 2011 ו-2013 בהם הודח בסיבוב הראשון.

פוסטני היה חבר נבחרת ישראל באולימפאדות השחמט, אליפות אירופה ואליפות העולם לקבוצות.

משחק בליגה הלאומית מטעם מועדון באר שבע, והיה שותף למספר אליפויות, בעבר ייצג גם את מועדוני הרצליה, אס"א ת"א וחיפה.

נכון לספטמבר 2025, מדורג במקום ה-11 בישראל לפי מד כושר. 

## קבלת דרגות בינלאומיות
* 2000 - אמן בינלאומי
* 2002 - רב-אמן.

## יבגני פוסטני ב[[אולימפיאדת השחמט]]

בין השנים 2008 ל-2024 השתתף יבגני פוסטני ב-5 אולימפיאדות שחמט:

## מבחר תחרויות נוספות בהן השתתף
* גביע העולם בשחמט בשנים: 2011 ו-2013
* אליפות העולם בשחמט 2012
* אליפות ישראל בשחמט בשנים: 2014, 2016 ו-2018
* אליפות אירופה בשחמט 2015

## קישורים חיצוניים

* סיון חדד, רב אמן יבגני פוסטני מול נערי חיפה, באתר האיגוד הישראלי לשחמט, 26 בינואר 2014
* סיון חדד, הצלחות ישראליות בנורווגיה, באתר האיגוד הישראלי לשחמט, 27 באפריל 2014

## הערות שוליים

קטגוריה:רבי-אמנים ישראלים
קטגוריה:נציגי ישראל באולימפיאדת השחמט
קטגוריה:ישראלים ילידי ברית המועצות
קטגוריה:ישראלים שנולדו ב-1981
חצי משוגע

"**חצי משוגע**" הוא סינגל של הזמרת הישראלית נועה קירל. השיר יצא לאור ב-18 ביולי 2016, כסינגל שלא מתוך אלבום. השיר יצא בחסותו של רוברטו מיוזיק.

בשבוע צאתו, הצליח השיר להגיע אל המקום ה-3 במצעד ה-TV של מדיה פורסט.

היא שרה את השיר יחד עם השיר קירל כחלק מהמופע הפותח שלה למופע גאליס סוף שהיה ביולי 2016 בהיכל מנורה.

## רקע כתיבה
השיר נכתב והולחן על ידי דולב רם ופן חזות, והופק על ידי רוברטו בן-שושן. השיר הוא שיר בסגנון ה-EDM ונכתב על קשר שלא שרד, הבטחות של גברים, אחרי שהכל נגמר וכבר אין אמונה אבל עדיין יש תקווה שהכל יסתדר בסוף.

## וידאו קליפ
הווידאו קליפ הנלווה שיצא לשיר צולם בווילה יוקרתית, בה קירל רוקדת עם מספר רב של רקדניות בלבד, כדי להמחיש את הפמיניזם שבו. בתחילת הקליפ ניתן לראות את קירל, כשהיא הולכת על שפת בריכת הוילה, ומסביבה ישנן נשים רבות.

נכון לספטמבר 2024, מונה הצפיות של הקליפ עומד על כ-9.1 מיליון צפיות.

## הופעות חיות
בספטמבר 2016 קירל ביצעה את השיר בתוכנית של נוי אלוש בגלגלצ. במרץ 2017 ביצעה קירל את השיר בגרסה אקוסטית בתוכנית של גידי שפרוט בגלגלצ.

## מיקומי שיא

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על בדידות
קטגוריה:שירים על כאב לב
קילר

"**קילר**" הוא סינגל של הזמרת הישראלית נועה קירל. השיר יצא לאור ב-11 באוגוסט 2015, כסינגל שלא מתוך אלבום. השיר יצא בחסותו של רוברטו מיוזיק. במהרה הפך השיר ללהיט בישראל, והיווה את סינגל הפריצה של קירל. נועה השתמשה במשפט "נועה קילה" גם בשירים "יש בי אהבה", "חצוף", "פאוץ'" ו"פנתרה".

## רקע כתיבה
השיר נכתב על ידי אלון כהן ועומרי סגל שגם הפיקו אותו והולחן על ידי סגל גם כן. השיר הוא שיר בסגנון הפופ, המשלב בתוכו גם את סגנון ההיפ הופ. לטענתה של קירל, בשיר הזה היא ניסתה להביא את חו"ל לארץ, על ידי שימוש בז'אנר שונה, שבו לא משתמשים כמעט בארץ.

## וידאו קליפ
הוידאו קליפ הנלווה שיצא לשיר הופק על ידי נרטיבי הפקות, בוים על ידי איתן אשכנזי ונוהל על ידי רוברטו מיוזיק. תחילה, ניתן לראות בקליפ את קירל עם חברותיה באזור עם מכולות רבות, שרות את השיר בתוכן, ומחוץ להן.

הקליפ של השיר הפך לוויראלי, ונכון לינואר 2026, מונה הצפיות שלו עומד כל כ-21 מיליון צפיות.

## ביקורת
בשל היותו של השיר פרובוקטיבי, הופנו כלפיו ביקורות מעורבות, חיוביות ושליליות, על רקע היותה של קירל בת 14 בזמן הקלטת השיר.

וואלה! NEWS, טענו כי השיר מציג סקסיזם בשל כך שבתחילת השיר מופיע קרדיט למפיק השיר עומרי 69 סגל, בו נאמר "המספר האהוב עליי הוא 69", וגם בשל הלבוש המינימלי שלה. Mynet פתח-תקווה פרסמו כתבה בה נאמר כי "הורים מתנגדים להופעה של נועה קירל בעיר: "היא רוקדת בחושניות ומשדרת מיניות", הם אמרו."

עיתון הארץ פרסם ראיון שערך עם קירל, בו הם מדברים על איך שקירל קיבלה את תגובת הקהל כלפי השיר. מעריב אמרו על השיר כי: "למרות הפרובוקציות: נועה קירל מוכיחה שהיא ווקאליסטית מצוינת".

## קישורים חיצוניים

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שהופקו על ידי עומרי 69 סגל
קטגוריה:וידאו קליפים מעוררי מחלוקות
קטגוריה:שירי היפ הופ בעברית
קטגוריה:מחלוקות במוזיקה
איביזה (עיר)

**איביזה** (בספרדית: **Ibiza**, בקטלאנית ובאופן רשמי בספרדית: **Eivissa**) היא עיר בקהילת האיים הבלאריים, שממוקמת על החוף הדרום-מזרחי באי איביזה. העיר מחולקת לשני חלקים עיקריים: העיר העתיקה שמכונה "וילה דאלט", הממוקמת על הר קטן ליד הים; והחלק המודרני של העיר שמוכנה "הרחבה". נכון לשנת 2017, אוכלוסיית העיר מונה כ-49,986 אנשים.

## אקלים

## ספורט
מהעיר מגיע מועדון הכדורגל יוניון דפורטיבה איביזה המשחק (נכון לעונת 2023/2024) בליגה הספרדית השלישית.

## ראו גם

* נמל התעופה איביזה

## קישורים חיצוניים

## הערות שוליים

קטגוריה:האיים הבלאריים: ערים
קטגוריה:הים הבלארי: ערי נמל
חוחן הקנרס

**חוֹחַן הַקִּנְרָס** (שם מדעי: *Onopordum cynarocephalum*) הוא מין מהסוג חוחן המצוי בישראל. זהו צמח חד-שנתי קוצני ממשפחת המורכבים. 

## השם
השם המדעי Onopordum cynarocephalum מיוונית: גאזים (pordum) חמור (Ono) כנראה בשל הסברה לגבי האפקט של אכילה מוגזמת אצל החמור. קרקפת הפרחים של חוחן הקנרס דמוית כדור קטן של ארטישוק - קינרה ביוונית, קנרס בעברית. השם העברי נגזר מהשם המקראי חוח, גם כן צמח קוצני. בערבית כַּעוּב או לְשַׂ'אן אִל-גְ'מָאל (לשון הגמל).

## מאפיינים
חוחן הקרנס גדל באזור ארץ ישראל וסוריה בעיקר סמוך ליישובים נטושים, מעזבות ושולי דרכים. שׁוֹשֶׁנֶת העלים בחורף רחבה ועליה מסתיימים בקוצים (ראו איור). באביב עולה מתוכה גבעול זקוף וגבוה ביותר (כ2 מטרים ומעלה). הגבעול קוצני, מלווה לכל אורכו בכנפיים קוצניות ומסתעף למעלה למספר סעיפים נושאי קרקפות גדולות (4–7 ס"מ). הקרקפות מהודקות בחפי מעטפת המתחדדים לקוצים. הצמח פורח בחודשים מאי-יולי עם פרחים מורכבים צינוריים בצבע סגול-ארגמן. ציציות צהבהבות מכסות את הקרקפת אחרי ההבשלה.
שמאל|ממוזער|450px|חלקי הקוץ

## בתרבות
אחד ממיני החוחן *Onopordum acanthium* ("דרדר הכותנה" או "חוחן הבלאנש"), הוא הפרח הלאומי של סקוטלנד, והוא מאפיין ניכר בסמלים ולוגואים סקוטיים רבים. האגדה היא שצבא נורדי פולש ניסה להתגנב בחשאי למאהל של הצבא הסקוטי. אחד מהנורדים פסע בשקט יחף למחנה הסקוטי ודרך על החוחן. שלוות הלילה במחנה הופרה והנורסים הובסו.
[שמאל|ממוזער|250px|[שלט אצולה|שלט האצולה של סקוטלנד - שימו לב לחוחנים שלמטה]]

## קישורים חיצוניים

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:מורכבים
קטגוריה:ארץ ישראל: מורכבים
קטגוריה:פרחים סגולים בארץ ישראל
גביע העולם בשחמט 2013

**גביע העולם בשחמט 2013** הוא הטורניר השביעי של גביע העולם בשחמט שארגן פיד"ה. זהו טורניר יחידים הנערך לפי שיטת המפסיד יוצא, כולל 128 משתתפים והתקיים בין 11 באוגוסט ל-2 בספטמבר 2013 בעיר טרומסה, נורווגיה.

ולדימיר קראמניק ניצח בגמר את דמיטרי אנדרייקין. משתתפי הגמר העפילו לתחרות המועמדים 2014.

## משתתפים
128 המשתתפים נבחרו במספר אופנים:
* משתתפי חצי הגמר של גביע העולם בשחמט 2011: רוסלן פונומריוב, פטר סבידלר ואלכסנדר גרישצ'וק
* אלופת העולם בשחמט לנשים  
* אלופי העולם לנוער 2011 ו-2012  
* 20 השחמטאים עם ממוצע מד הכושר הגבוה ביותר בין מרץ 2012 ינואר 2003
* 46 השחמטאים מאליפות אירופה 
* 19 שחמטאים מאליפות אמריקה (הצפונית והדרומית)
* 19 שחמטאים מאליפות אסיה ואוקיאניה
* 6 שחמטאים מאליפות אפריקה
* 6 שחמטאים שבחר נשיא פיד"ה 
* 4 שחמטאים שבחרה הוועדה המארגנת של התחרות

## פרסים

## מבנה התחרות
בכל סיבוב שני השחקנים משחקים ביניהם שני משחקים רגילים כאשר כל אחד משחק משחק אחד בשחור ואחד בלבן. קיימת הגבלת הזמן של 90 דקות לכל אחד ולאחר המסע ה-40 תוספת של 30 דקות. כל מסע, מתחילת המשחק, מזכה בתוספת של 30 שניות. שני המשחקים האלו משוחקים באותו יום.
אם בתום שני המשחקים התוצאה היא תיקו, למחרת מתקיימים משחקים מהירים עד להכרעה. המשחקים המהירים משוחקים לפי הסדר הבא:
* שני משחקים שח מהיר. 25 דקות עם תוספת של 10 שניות למסע.
* שני משחקים שח מהיר. 10 דקות עם תוספת של 10 שניות למסע.
* ארבעה משחקי בליץ. 5 דקות עם תוספת של שלוש שניות למסע.
* משחק ארמגדון אחד. ללבן 6 דקות לשחור 5 דקות. במקרה של תיקו השחור זוכה.

המנצח בהתמודדות בכל סיבוב עולה לשלב הבא בתחרות והמפסיד מודח ממנה.

שלב הגמר ודו-קרב על המקום השלישי כלל 4 משחקים.

## משתתפי התחרות - המדורגים ראשונים לפי מד כושר
#  לבון ארוניאן, 2813 - הודח בסיבוב השלישי
#  פביאנו קרואנה, 2796 - הודח ברבע הגמר
#  ולדימיר קראמניק, 2784 - ניצח בתחרות 
#  אלכסנדר גרישצ'וק, 2780 - הודח בסיבוב השלישי
#  סרגיי קריאקין, 2776 - הודח בסיבוב הרביעי
#  היקארו נקמורה, 2775 - הודח בסיבוב הרביעי 
#  בוריס גלפנד, 2773 - הודח בסיבוב הרביעי 
#  גטה קמסקי, 2763 - הודח ברבע הגמר
#  שחריאר ממדיארוב, 2761 - הודח בסיבוב הרביעי
#  ליינייר דומינגס פרס, 2757 - הודח בסיבוב השלישי 

מגנוס קרלסן, וסלין טופאלוב, וישוואנתן אנאנד ודינג לירן שהיו יכולים להעפיל לתחרות הודיעו שלא מעוניין להשתתף.

## שלבי הגמר

## ישראלים בגביע
* בוריס גלפנד, 2773, דורג במקום ה-7 - הודח בסיבוב הרביעי
* יבגני פוסטני, 2631, דורג במקום ה-82 - הודח בסיבוב הראשון

## קישורים חיצוניים
* 
* משחקי התחרות, באתר צ'סגיימס 
* הנחיות ותקנות התחרות

קטגוריה:תחרויות שחמט בנורווגיה
2013
קטגוריה:תחרויות שחמט ב-2013
קטגוריה:טרומסה
קטגוריה:2013 באירופה
מקום לשינוי

"**מקום לשינוי**" הוא סינגל של הזמרת הישראלית נועה קירל, אשר הוקלט ביחד עם הזמר הישראלי אביאור מלסה. השיר יצא לאור ב-14 במאי 2017, כסינגל מתוך אלבום הבכורה של מלסה, הנושא את שמו. השיר יצא בחסותו של רוברטו מיוזיק.

השיר הגיע למקום הראשון במצעד ה-TV של מדיה פורסט והיה לראשון של קירל שעשה זאת.

## רקע כתיבה

השיר נכתב והולחן על ידי אביאור מלסה והופק על ידי ג'ורדי.

אתר המוזיקה הישראלי "חרסונסקי מיוסיק", הפנה כלפי השיר ביקורת שלילית ואמרה בה כי: "בשיר, דווקא היה מקום לשינוי. השידוך בין אביאור מלסה לנועה קירל פופוליסטי, סתמי. ניסיון לייצר זיווג קורץ ללכל המשפחה. היא ממש אינה במסלול שלו. שני קווים מקבילים."

## וידאו קליפ
הווידאו קליפ הנלווה שיצא לשיר הופק על ידי משה פארן הפקות והכיראוגרפיה בו נעשתה על ידי מור חממי. קליפ השיר צולם בבית העירייה הישן בתל אביב. בקליפ, ניתן לראות את הצמד כשהם שרים את השיר בליווי רקדנים רבים.

נכון לאוקטובר 2021, מונה הצפיות של הקליפ עומד על כ-3.5 מיליון צפיות.

## מיקומי שיא

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי נועה קירל
קטגוריה:דואטים
קטגוריה:שירים בעברית
קטגוריה:שירים שהופקו על ידי ג'ורדי
קטגוריה:שירים על בכי
קטגוריה:שירים על כאב לב
קנוד, נסיך הכתר של דנמרק

**קנוד, נסיך הכתר של דנמרק** (בדנית: **Arveprins Knud**; 27 ביולי 1900 – 14 ביוני 1976) היה בנם של כריסטיאן העשירי, מלך דנמרק ושל רעייתו, אלכסנדרינה, דוכסית מקלנבורג-שוורין, ונסיך הכתר הדני בין השנים 1947–1953.

## ביוגרפיה
הנסיך קנוד נולד ב-27 ביולי 1900 בארמון סורגנפרי שמצפון לקופנהגן, במהלך תקופת מלכותו של סבא רבא שלו, כריסטיאן התשיעי. אביו היה הנסיך כריסטיאן מדנמרק (לימים המלך כריסטיאן העשירי), בנם הבכור של נסיך הכתר פרדריק (מאוחר יותר, המלך פרדריק השמיני) ושל הנסיכה לוביסה (לואיז) משוודיה. אמו של קנוד הייתה אלכסנדרינה, דוכסית מקלנבורג-שוורין, בתם של פרידריך פרנץ השלישי, הדוכס הגדול של מקלנבורג-שוורין ושל אנסטסיה מיכאילובנה, הדוכסית הגדולה של רוסיה.

ב-29 בינואר 1906, מת כריסטיאן התשיעי וסבו של קנוד ירש אותו על כס המלכות כפרדריק השמיני. אביו של קנוד היה אז לנסיך הכתר וקנוד עצמו היה לשלישי בסדר הירושה. שש שנים לאחר מכן, ב-14 במאי 1912, מת פרדריק השמיני, ואביו של קנוד ירש אותו כמלך כריסטיאן העשירי, תוך שאחיו פרדריק נהיה נסיך הכתר של דנמרק.

כמקובל באותה העת קנוד למד במכללה הימית, וב-8 בספטמבר 1933 הוא התחתן עם בת דודתו קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג. השניים התגוררו בארמון פרדנסבורג, ונולדו להם 3 ילדים.

ב-20 באפריל 1947 מת אביו כריסטיאן העשירי, ואחיו פרדריק התשיעי, מלך דנמרק עלה לשלטון במקומו. בתחילה שימש קנוד כיורש העצר, אולם בשנת 1953 הפרלמנט העביר חוק המבטל את ההעדפה הגברית בהעדפת הבן הבכור, ובעקבות כך היא הפכה ליורשת העצר. בשנת 1972 מת אחיו פרדריק התשיעי, ובתו מרגרטה השנייה, מלכת דנמרק עלתה לשלטון במקומו, וב-14 ביוני 1976 מת קנוד בביתו בקופנהגן.

## משפחתו
ב-8 בספטמבר 1933 התחתן קנוד עם קרוליין מתילדה, נסיכת דנמרק, בתם של האראלד, נסיך דנמרק והלנה אדליידה, נסיכת שלזוויג-הולשטיין-זונדרבורג-גליקסבורג, ונולדו להם 3 ילדים:
* אליזבת, נסיכת דנמרק (נולדה ב-1935)
* אינגולף, רוזן רוזנבורג (נולד ב-1940)
* כריסטיאן, רוזן רוזנבורג (1942–2013)

## אילן יוחסין

## קישורים חיצוניים

קטגוריה:נסיכים דנים
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידי 1900
קטגוריה:דנים שנפטרו ב-1976
מדברים

"**מדברים**" הוא סינגל של הזמרת הישראלית נועה קירל. השיר יצא לאור ב-9 במרץ 2015, כסינגל שלא מתוך אלבום, וכסינגל הבכורה של קירל. השיר יצא בחסותו של רוברטו מיוזיק, בדומה לשאר שיריה, אשר יצאו בהמשך.

## רקע כתיבה
השיר נכתב על ידי ארז שרון, הופק על ידי משה פרץ והולחן על ידי אותם השניים.

פרוגי אמרו על השיר כי: "הוא מציג סיפור אישי המוכר לכולנו, על אנשים שמדברים וצוחקים מאחורי הגב מבלי להכיר אותנו: "הייתי בחוג ריקוד פעם, והיו המון דיבורים של בנות מאחורי הגב" מספרת קירל."

## וידאו קליפ
הווידאו קליפ הנלווה שיצא לשיר בוים על ידי טל הנדלסמן, שגם ביצע בו את הכוריאוגרפיה. בנוסף לכך, הקליפ צולם בסטודיו אז אזולי. תחילה, ניתן לראות מיקרופון ומצלמה על גבי מסך לבן, ולאחר מכן ניתן לראות את ארז שרון וקירל, אשר שרה את השיר. בין לבין ניתן לראות רקדנים רבים הרוקדים ביחד עם שרון וקירל.

נכון לינואר 2020, מונה הצפיות של הקליפ עומד על כ-9.7 מיליון צפיות, דבר אשר הופך אותו לשלישי הנצפה ביותר של קירל.

## קישורים חיצוניים

## הערות שוליים

קטגוריה:שירי 2015
קטגוריה:סינגלי בכורה מ-2015
קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי איזי
קטגוריה:שירים על תהילה
קטגוריה:שירי פופ ראפ
הארי פוטר: מסתרי הוגוורטס

**Harry Potter: Hogwarts Mystery** (בתרגום חופשי לעברית: **הארי פוטר: מסתרי הוגוורטס**) הוא משחק תפקידים המבוסס על סדרת הספרים "הארי פוטר" מאת הסופרת ג'יי קיי רולינג. המשחק פותח על ידי חברת "Jam City" והופץ על ידי חברת "Portkey Games" בשנת 2018 למכשירי ה-iOS והאנדרואיד.

## משחקיות
המשחק מתרחש ביקום של סדרת הספרים "הארי פוטר" בשנת 1984 (בתחילת הסיפור). מערכת המשחק בנויה כך שניתן לבחור כיצד לנהל דו-שיח עם דמויות ובהתאם לכך לשנות את הנרטיב העלילתי של המשחק. המשחק מורכב ממספר אלמנטים מרכזיים:
### קו העלילה הראשי
קו העלילה הראשי מסודר לפי שנים כך שבכל שנה מספר פרקים. על מנת להשלים כל פרק על השחקן לבצע מספר משימות שמקדמות אותו אל הכספות: מכיר חברים חדשים, מנהל דו-קרבים, חוקר, מרגל ועוד. כמו כן, לעיתים עליו ללמוד שיעורים מסוימים בכיתות השונות. בשנה הראשונה השחקן לומד שיקויים, לחשים ותעופה בלבד ובכל שנה מתווספים מקצועות נוספים: בשנה השנייה הוא מתחיל ללמוד שינוי צורה, בשלישית - תורת הצמחים, ברביעית - טיפול בחיות פלא, בחמישית - התגוננות מפני כוחות האופל והיסטוריה של הקסם ובשישית - אסטרונומיה וגילוי עתידות. את המשימות השונות השחקן משלים באמצעות "תשלום" של אנרגיה, אשר הוא צובר מדי כמה דקות.
### משימות צד
משימות הצד הן משימות אשר השחקן יכול לבצע, אך הוא לא חייב. בתמורה לביצוע שלהן הוא מקבל נקודות xp ופרס נוסף, בדרך כלל נקודות אומץ, אמפתיה או ידע. ישנן משימות צד מיוחדות המוגבלות בזמן ומתחילות כאשר השחקן הגיע לפרק מסוים בקו העלילה הראשי. הפרסים במשימות הצד "שווים" יותר ועוזרים לשחקן להתקדם במשחק.
### קווידיץ'
נפתח בשנה השנייה. השחקן מנסה להתקבל לנבחרת הקווידיץ' הביתית ולזכות בגביע הבתים. לקווידיץ' שלוש משימות צד מיוחדות שנפתחות בהדרגה.
### חברים
עם התקדמות המשחק, השחקן צובר חברים וירטואליים (דמויות מהמשחק). בין חבריו נמצאים גם מספר דמויות מהספרים: רובאוס האגריד, ג'ורג' ויזלי, פרד ויזלי, ביל ויזלי וצ'ארלי ויזלי.
### טיפול בחיות פלא
השחקן רשאי לקנות חיות פלא ולטפל בהן. בתמורה הוא מקבל פרסים שונים.
### עיצוב הדמות
ניתן ליצור אווטאר אישי לדמות וכן לקבוע את המראה והלבוש שלה. ניתן לרכוש בגדים, חליפות, פרטי לבוש שונים וכן חיות מחמד תמורת מטבעות או יהלומים.

## עלילה

### רקע
הדמות אותה משחקים לומדת בהוגוורטס בשנים שבהן הארי פוטר גדל, אך לפני שהתחיל ללמוד בהוגוורטס (1991-1984). הדמות מקדישה את זמנה בהוגוורטס ללמידה ולחיפוש אחרי הכספות המקוללות, שאמורות להכיל אוצרות, זאת מכיוון שאח של הדמות חיפש אותן בעצמו ובמהלך החיפושים נעלם וסולק מהוגוורטס. במהלך החיפושים הדמות נעזרת בחברים שהיא צוברת במהלך המשחק. רוב החברים של הדמות אינן דמויות מהסדרה.

### שנה ראשונה
### שנה שנייה
### שנה שלישית
### שנה רביעית
### שנה חמישית
### שנה שישית

## פיתוח
המשחק פותח על ידי חברת "Jam City", חברה לפיתוח משחקים מבוססי סמארטפונים, והופץ על ידי חברת "Portkey Games", חברה שהוקמה על ידי "Warner Bros. Interactive Entertainment"  ומטרתה ליצור משחקים המבוססים על סדרת הספרים של "הארי פוטר". המשחק הנוכחי עתיד להיות משחק הבכורה של "Portkey Games".

המשחק הוכרז לראשונה ב-18 בינואר 2018, והוא זמין להורדה במכשירי ה-Android וה-iOS החל משנת 2018.

## קישורים חיצוניים
* 

קטגוריה:משחקי מובייל
קטגוריה:משחקי וידאו משנת 2018
קטגוריה:הארי פוטר
קטגוריה:משחקי תפקידים ממוחשבים
קטגוריה:משחקי iOS
אונס בלגיה

שמאל|ממוזער|200px|תעמולה אמריקנית המשתמשת במונח "אונס בלגיה". תעמולה כזו ומינוח כזה שומשו כדי להצדיק את ההתערבות האמריקנית במלחמה שלפחות בתחילתה, ארצות הברית לא רצתה להתערב בה משום שהיא נראתה כ"מלחמתה של אירופה" על ידי רבים.

**אונס בלגיה** הוא כינוי להתעללות של הקיסרות הגרמנית באזרחי בלגיה הכבושה זמנית במהלך הפלישה הגרמנית לבלגיה במלחמת העולם הראשונה. בשנות ה-20, לאחר סיום מלחמת העולם הראשונה, נקבע שההתעללות הייתה תעמולה שקרית מוגזמת של הבריטים, אך במחקר ההיסטורי המודרני נמצאו ראיות ומסמכים המראים כי אכן התבצעה התעללות, אפילו שחלק מהתיאורים המקוריים היו מוגזמים. אונס בלגיה, המינוח שלו, והתעמולה סביבו, מדגישים את חשיבות התעמולה במלחמת העולם הראשונה. במלחמה הגדולה, שבה אחוז ניכר מההרוגים היו אזרחים, התרחשו פשעי מלחמה נוספים רבים, וגם היו כאלה שנבדו או הוגזמו לצורכי תעמולה, במחשבה שזריעת פחד מן הצד השני יותר חשובה מדיוק. אף על פי שהפשעים שבוצעו בבלגיה על ידי הפולש הגרמני הוגזמו ועוצבו על ידי אנשי תעמולה והוצגו כמחרידים יותר משהיו, אירועים רבים אכן התרחשו.

הנייטרליות של בלגיה הובטחה בהסכם לונדון (1839), שנחתם, בין היתר, על ידי פרוסיה. למרות זאת, תוכנית שליפן הגרמנית הצריכה הפרת ההסכם על ידי כוחות צבאיים גרמניים כדי לכתר את הצבא הצרפתי, ששהה במזרח צרפת. הקנצלר הגרמני תאובלד פון בתמן-הולווג המעיט בערך ההסכם וכינה אותו "חתיכת נייר". בתחילת המלחמה ביצע הצבא הגרמני מספר רב של מעשי זוועות באוכלוסיית בלגיה. הגרמנים השחיתו כמות רבה של רכוש פרטי, כ-6,000 אזרחים בלגים נהרגו בפלישה ועוד כ-17,700 מתו כתוצאה מגירוש, הגלייה, מאסר והוצאה להורג בצו בית משפט. כשלושת אלפים בלגים נוספים מתו מגדרות חשמליות שהציב הצבא הגרמני כדי למנוע מבלגים לברוח מהמדינה ו-120,000 נוספים עבדו בכפייה במחנות עבודה, כשחצי מהם הוגלו לגרמניה. 25,000 בתים ומבנים נוספים נהרסו ב-1914 בלבד, ו-1.5 מיליון בלגים (20% מהאוכלוסייה אז) נסו מהצבא הפולש הגרמני.

## קישורים חיצוניים

## הערות שוליים

קטגוריה:בלגיה במלחמת העולם הראשונה
קטגוריה:פשעי מלחמה של גרמניה במלחמת העולם הראשונה
האראלד, נסיך דנמרק

**האראלד, נסיך דנמרק** (בדנית: **Prins Harald til Danmark**; 8 באוקטובר 1876 – 30 במרץ 1949), היה בנו של פרדריק השמיני, מלך דנמרק, ולוטננט גנרל בצבא המלכותי הדני.

## ביוגרפיה
האראלד נולד ב-8 באוקטובר 1876 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד. בשנת 1893, בהיותו בן 17, החל האראלד את שירותו בצבא המלכותי הדני, ולאחר מכן מונה לקצין ברגימנט ההוסארים של המשמר. בשנת 1906 מת סבו כריסטיאן התשיעי, ואביו עלה לשלטון במקומו.

ב-28 באפריל 1909 התחתן האראלד עם הלנה אדליידה, נסיכת שלזוויג-הולשטיין-זונדרבורג-גליקסבורג, בתם של פרידריך פרדיננד, דוכס שלזוויג-הולשטיין וקרולינה מתילדה, נסיכת שלזוויג-הולשטיין-זונדרבורג-אוגוסטנבורג, ממנה נולדו לו חמישה ילדים. לאחר נישואיהם התגוררו השניים בכפר שאפרגארדן מצפון לקופנהגן, בבית אותו רכש האראלד בשנת 1907. בשנת 1912 מת אביו פרדריק השמיני, מלך דנמרק, ואחיו כריסטיאן העשירי, מלך דנמרק עלה לשלטון במקומו. בשנת 1923 הפסיד האראלד חלק מרכושו, בעקבות המפולת של הבנק הדני, אולם הצליח להמשיך להתגורר בביתו עד לשנת 1935, אז עבר להתגורר בווילה בצפון קופנהגן.

בשנת 1926 פרש האראלד מהצבא בדרגת מייג'ור גנרל, אולם בשנת 1933 העלה אותו אחיו כריסטיאן העשירי, מלך דנמרק לדרגת לוטננט גנרל.

במהלך מלחמת העולם השנייה תמכה אשתו הלנה בכיבוש הגרמני של דנמרק ובמפלגה הנאצית, מה שגרם לריחוקה מבניה. לאחר המלחמה לא הובאה הנסיכה הלנה למשפט, בהיותה חברה במשפחת המלוכה אשר רצתה להימנע מפרסום הנושא, אך היא הוגלתה מדנמרק ב-30 במאי 1945 והושמה במעצר בית בטירת גליקסבורג שבגרמניה. היא הורשתה לחזור לדנמרק בשנת 1947, כאשר חלה הראלד במחלת נפש. הארלד מת ב-30 במרץ 1949 בקופנהגן ונקבר בקתדרלת רוסקילדה, ואילו אשתו מתה ב-30 ביוני 1962.

## משפחתו
ב-28 באפריל 1909 התחתן האראלד עם הלנה אדליידה, נסיכת שלזוויג-הולשטיין-זונדרבורג-גליקסבורג, בתם של פרידריך פרדיננד, דוכס שלזוויג-הולשטיין וקרולינה מתילדה, נסיכת שלזוויג-הולשטיין-זונדרבורג-אוגוסטנבורג, ממנה נולדו לו 5 ילדים:
* פאודורה, נסיכת דנמרק (1910–1975), התחתנה עם כריסטיאן, נסיך שאומבורג-ליפה
* קרוליין מתילדה, נסיכת דנמרק (1910–1995), התחתנה עם קנוד, נסיך דנמרק
* אלכסנדרינה לואיז, נסיכת דנמרק (1914–1962), התחתנה עם לואיטפולד, רוזן קסטל-קסטל
* גורם, נסיך דנמרק (1919–1991)
* אולף, רוזן רוזנבורג (1923–1990), התחתן עם אנני הלן דורית פוגארד-מילר, ולאחריה התחתן עם ליס וולף-יורגנסן

## אילן יוחסין

## קישורים חיצוניים

קטגוריה:נסיכים דנים
קטגוריה:בית שלזוויג-הולשטיין-זונדרבורג-גליקסבורג
קטגוריה:דנים במלחמת העולם השנייה
קטגוריה:דנים שנולדו ב-1876
קטגוריה:דנים שנפטרו ב-1949
הספרייה הלאומית של שוודיה

**הספרייה הלאומית של שוודיה** (בשוודית: **Kungliga biblioteket**; בתרגום: הספרייה המלכותית) היא הספרייה לאומית של שוודיה. הספרייה אוספת ומשמרת את כל החומרים המודפסים והאודיו-ויזואליים בשוודית. בנוסף נשמרים גם חומרים ותכנים הנקשרים לשוודיה שהוצאו לאור במדינות אחרות. הספרייה משמשת כספרייה אקדמאית העוסקת במחקר, ומכילה גם אוספים בשפות שונות.

אוספי הספרייה מכילים מעל 20 מיליון פריטים. מלבד ספרים הם מכילים פוסטרים, תמונות, כתבי יד, עיתונים ועוד. האוסף האודיו ויזואלי מכיל יותר משבעה מיליון שעות צפייה של מידע מוקלט.

ב-1953 רכשה הספרייה כמויות של חומרים של ספרות רוסית מלנינגרד וממוסקבה, שיהוו בסיס לספרייה סלאבונית בסטוקהולם. רכישה זו הובילה להסכם שנחתם ב-1964 לפיו הספרייה הממלכתית של רוסיה והספרייה הלאומית השוודית יחליפו ביניהם חומרים.

על פי החוק השוודי כל המוציאים לאור של חומר מודפס בשוודית מחויבים לשלוח עותק אחד לספרייה הלאומית ולשש ספריות אקדמיות נוספות. חוק זה נחקק ב-1661 ומטרתו המקורית הייתה לא שימור החומרים הספרותיים אלא פיקוח על תוכנם.

הספרייה אחראית לספק מידע למוסדות להשכלה גבוהה, ולתיאום בין הספריות השונות בשוודיה. היא ממוקמת בפארק הומלגארדן שבמרכז סטוקהולם.

ב-1792 תרם גוסטב השלישי, מלך שוודיה את ספרייתו האישית לספרייה, וארבע שנים לאחר מכן תרם גוסטב הרביעי אדולף, מלך שוודיה 7,500 עבודות ספרותיות לספרייה.

בניין הספרייה נבנה בשנת 1878 במחצית הראשונה של שנות ה-90, בתקופת כהונה של בירגיט אנטונסן כמנהל הספרייה היא עברה שיפוץ ממושך במהלכו גם התווספו בניינים חדשים.

החל משנות ה-70 של המאה ה-20 הסיפריה מתחזקת קטלוג LIBRIS שכיום מכיל מעל ל-6.5 מיליון רשומות.

משנת 2008 הספרייה מנהלת גם את ארכיון הצליל והסרטים הלאומי השוודי.

## קישורים חיצוניים

* 

*
קרל אנטון אוגוסט, נסיך שלזוויג-הולשטיין-זונדרבורג-בק

**קרל אנטון אוגוסט, נסיך שלזוויג-הולשטיין-זונדרבורג-בק** (בגרמנית: **Friedrich Wilhelm von Schleswig-Holstein-Sonderburg-Bec**; 10 באוגוסט 1727 – 12 בספטמבר 1759), היה נסיך גרמני וסבא רבא של כריסטיאן התשיעי, מלך דנמרק.

## ביוגרפיה
קרל אנטון אוגוסט נולד ב-10 באוגוסט 1727 במרבורג, לפטר אוגוסט, דוכס שלזוויג-הולשטיין-זונדרבורג-בק ולסופיה, רוזנת הסן-פיליפסטאל, בתם של פיליפ, רוזן הסן-פיליפסטאל וקתרינה אמליה מזולמס-לאובאך.

ב-30 במאי 1754 התחתן קרל אנטון אוגוסט עם שרלוטה, רוזנת דוהנה-שלודיין, בתם של אלברכט כריסטוף, רוזן העיר דוהנה-שלודיין וסופיה הנרייטה, נסיכת שלזוויג-הולשטיין-זונדרבורג-בק, ממנה נולד לו בן אחד:
* פרידריך קרל לודוויג, דוכס שלזוויג-הולשטיין-זונדרבורג-בק (1757–1816)

ב-12 בספטמבר 1759 נהרג קרל אנטון אוגוסט במהלך קרב קונרסדורף, ובשל כך לאחר מיתת אביו בשנת 1775 ירש בנו פרידריך קרל לודוויג, דוכס שלזוויג-הולשטיין-זונדרבורג-בק את הדוכסות.

## אילן יוחסין

קטגוריה:נסיכים גרמנים
קטגוריה:גרמנים שנולדו ב-1725
קטגוריה:גרמנים שנפטרו ב-1759